Et nyt armbånd blev i år uddelt til flere af festivalgæsterne til Nibe festival.

Et såkaldt diabetesarmbånd. For i år har diabetesforeningen udviklet et armbånd til alle med diabetes , for at skabe tryghed. Og det faldt i god jord, hos gæsterne som netop har overstået et par dages festival. -Jeg synes, at det er et rigtig godt tiltag. Det er vigtigt for os, der er diabetikere at kunne signalere, hvis vi har brug for hjælp, så har vores medmennesker mulighed for at finde hjælp på armbåndet, siger Lottie Juul Valentin fra Aars. For selvom dette års Nibe festival er slut, så er der stor chance for, at vi ser diabetesarmbåndene igen om et år. Kan forhindre en farlig situation Det kan især være en hjælp, når de fleste på en festival får noget indenbords, at man har et synligt tegn på, at det ikke nødvendigvis er alkoholen, der taler, hvis der skulle ske noget. -	Det er jo ikke givet, at det er fordi man er beruset og fuld, men det kan være, fordi jeg har lavt blodsukker, og så er det jo godt, at man kan se, om jeg har mulighed for at indtage sukker, forklarer Lottie Juul Valentin og uddyber: - Har jeg det, så find noget cola eller sukkerholdigt og giv det, men er man helt i tvivl, så ring 112. For et lavt blodsukker kan være livsfarligt for mennesker med type 1-diabetes, og symptomerne på det kan let forveksles med beruselse. Gæster med diabetes kunne hente armbåndene gratis hos samaritterne, og herfra være sikre på at kunne få hjælp. Også af fremmede. - Det er jo en guide, hvor man får en tydelig indikation på, hvad det er, og hvad man skal gøre. Det kan man læse derpå, så det er så dejligt ligetil, siger Lottie Juul Valentin, som kunne føle sig sikker på et par dages festival.